# name
Montserrat Roig ens guia pels carrers de Barcelona. Ruta literària de Ramona, adéu i El temps de les cireres

# metadata.dc.description[].value
Primer premi en la modalitat de literatura - Cinquena Edició del Premi FilCat.UB [2018]. Centre: Institució Cultural del CIC.

# metadata.dc.description.abstract[].value
No és fàcil descriure una autora com Montserrat Roig, i menys de la manera com ho fa Joan Fuster al pròleg de Molta roba i poc sabó... i tan neta que la volen. Són tots els elements que esmenta l’escriptor els que han fet que sigui precisament ella l’autora seleccionada per fer el treball.
La tria no va resultar gens senzilla. De bon començament sabíem que volíem parlar de literatura escrita per dones i que tingués lloc a Barcelona. Va ser la nostra tutora qui ens va aconsellar començar amb la lectura de Ramona, adéu. La novel·la era plena d’indrets de la ciutat per on havíem passejat centenars de vegades: la Rambla, la Universitat de Barcelona, el Liceu, el parc de la Ciutadella... Un cop acabada, vam començar la lectura d’El temps de les cireres, en què reprèn el fil d’alguns dels personatges de Ramona, adéu. Abans d’acabar-la, ja teníem clar que totes dues serien l’objecte d’estudi del treball. Calia, però, lligar-les. El paper que tenia Barcelona en ambdues novel·les era protagonista, i així va ser com va sorgir la idea de fer-ne una ruta literària. En altres paraules, crear un itinerari que recorregués els indrets on succeïen algunes de les escenes de les novel·les. La hipòtesi que vam formular va ser la següent: Montserrat Roig i la seva obra es poden donar a conèixer a través d’una ruta literària...

# metadata.dc.rights[].value
cc by-nc-nc (c) Campo Bujons, Mar del et al., 2018

# metadata.dc.title[].value
Montserrat Roig ens guia pels carrers de Barcelona. Ruta literària de Ramona, adéu i El temps de les cireres